Tiltale: Alexandra Nilssen (21) drept med 21 knivstikk
Av tiltalen mot mannen, som ble forkynt for ham i forrige uke, går det frem at Alexandra døde av blodtap etter å ha blitt knivstukket 21 ganger i overkroppen – blant annet i halsen. Hendelsen fant sted omkring klokken 7.30 på morgenen tirsdag 18. juli i fjor. Polititeori: Fryktet at kjæresten skulle gå fra ham Etter det brutale drapet satte den nå drapstiltalte mannen seg i en bil og kjørte fra hyttefeltet til Gulsvik i Flå i Buskerud. Med en promille på 1,10 tråkket 25-åringen ned gasspedalen, tok av seg setebeltet, lukket øynene og vrengte bilen over i motgående kjørefelt, ifølge tiltalen. Politiet mener han forsøkte å avslutte sitt eget liv da han kolliderte med en personbil.I den møtende bilen satt det et eldre ektepar, som ble nødt til å kjøre inn i fjellveggen for å unngå frontkollisjon. Ingen ble alvorlig skadet i sammenstøtet. Da politiet kom til stedet, kunne mannen fortelle at han hadde drept kjæresten sin. Selv om han har erkjent de faktiske forholdene, har 25-åringen tidligere hevdet at det ikke lå noe motiv bak handlingen. – Han mener fortsatt at han ikke kan fatte det, men han skjønner likevel at det er han som har gjort det. Nå ønsker han å finne ut hva som har skjedd, sa mannens forsvarer, advokat Sindre Løvgaard, i august i fjor. «Tiltalte sier at tiltalen er som forventet, og at han ser frem til å bli ferdig med saken», skriver Løvgaard i en SMS til VG mandag. Skulle bli lege: Slik beskrives Alexandra (21) av venner og familie 25-åringen har tidligere forklart seg om det han beskriver som en «relativt kort periode» som er helt svart, før han igjen husker at han satte seg i bilen og havnet i en trafikkulykke.Alexandra Nilssen, som i familien gikk under kallenavnet «solstrålen», bodde i Moss og hadde det siste året jobbet ved Støtvig Hotel i Rygge. Hun får utelukkende gode skussmål hos arbeidsgiveren. – Hun jobbet som servitør hos oss det siste året og skulle nå begynne på studier. Hun var godt likt av alle og gjorde jobben med stor innsats. Hun var en veldig ordentlig jente, sa hotellsjef Laila Aarstrand til VG kort tid etter drapet. Ifølge den nære familievennen Ole Petter Løkkeberg var Alexandras plan å studere til å bli lege. – Det er en fantastisk flott jente som har gått bort. Hun hadde et utrolig tett og nært forhold til sin mor og far, som nå har mistet sin eneste datter, har han tidligere sagt til VG. Bistandsadvokat for Alexandras etterlatte, Gunn Iren Midtbø, sier til VG at tiltalen var som forventet. Saken vil gå i Hallingdal tingrett i mars.
Omkring klokken 7.30 om morgenen drepte den 25 år gamle mannen sin samboer på en hytte i Flå.